Na temelju članka 30. stavka 5. Pravilnika o provedbi mjere 7. – „Temeljne usluge i obnova sela u ruralnim područjima“ iz „Programa ruralnog razvoja Republike Hrvatske 2014. – 2020.“ („Narodne novine“, broj 488/2018, 91/2018) i članka 37. Statuta Grada Šibenika („Službeni glasnik Grada Šibenika“ broj 2/21), Gradsko vijeće Grada Šibenika, na 1. sjednici održanoj 16. lipnja 2021. godine, donosi:

**ODLUKU**

o suglasnosti za provedbu ulaganja na projektu rekonstrukcije zgrade Društvenog doma u Konjevratima

1. U svrhu ulaganja, u okviru planiranog Natječaja za provedbu Podmjere 7.4. „Ulaganje u pokretanje, poboljšanje ili proširenje lokalnih temeljenih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – provedba tipa operacije 7.4.1. „Ulaganje u pokretanje, poboljšanje ili proširenje lokalnih temeljenih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“- ulaganja u sektor tržnica, sektor društvenih domova/kulturnih centara i sportskih građevina, sektor vatrogasnih domova i sektor dječjih vrtića iz Programa ruralnog razvoja Republike Hrvatske za razdoblje 2014. – 2020., objavljenog od strane Agencije za plaćanje u poljoprivredi, ribarstvu i ruralnom razvoju, Grad Šibenik je ovom Odlukom suglasan s ulaganjem u projekt „Rekonstrukcija zgrade Društvenog doma u Konjevratima.“

2. Ova Odluka stupa na snagu danom donošenja, a objavit će se u „Službenom glasniku Grada Šibenika.“

KLASA: 910-01/21-01/34

URBROJ: 2182/01-10-21-2

Šibenik, 16. lipnja 2021.

GRADSKO VIJEĆE GRADA ŠIBENIKA

 PREDSJEDNIK

 dr. sc. Dragan Zlatović

Dostaviti:

1. „Službeni glasnik“, uredniku
2. Upravni odjel za gospodarstvo, poduzetništvo i razvoj – ovdje
3. Upravni odjel za financije – ovdje
4. Mjesni odbor Konjevrate
5. Dokumentacija – ovdje
6. Arhiv – ovdje

OBRAZLOŽENJE:

S obzirom na to da Konjevrate broje manje od 5000 stanovnika, projekt rekonstrukcije tamošnjeg društvenog doma prihvatljivo je ulaganje iz Podmjere 7.4.1. „Ulaganje u pokretanje, poboljšanje ili proširenje lokalnih temeljenih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ iz Programa ruralnog razvoja Republike Hrvatske za razdoblje 2014. – 2020.

Ovim ulaganjem će se dovršiti projekt rekonstrukcije društvenog doma u Konjevratima (kat. čest. 301/3), započet rekonstrukcijom dotrajalog krovišta zgrade, za koje je Gradsko vijeće Grada Šibenika donijelo Odluku o suglasnosti za provedbu ulaganja, dana 11. prosinca 2018. godine (KLASA: 910-01/18-01/62; URBROJ: 2182/01-10-18-2).

Projektom će se u potpunosti obnoviti i urediti zgrada društvenog doma u Konjevratima, čime će se dobiti adekvatan i neophodan prostor za kvalitetno provođenje slobodnog vremena stanovnika, organiziranje različitih aktivnosti te djelovanje lokalnih udruga te kulturno- umjetničkih i sportsko-rekreacijskih društava. Provedbom projekta, odnosno unaprjeđenjem povezane infrastrukture, doprinijet će se kulturnom i društvenom razvoju zajednice kao i poboljšanju kvalitete života lokalnog stanovništva i njegovih posjetitelja.